Foto's: Reuse-diamant by Cullinan ontdek - Maroela Media
Die wit diamant van 232.08 karaat wat in September 2014 by Cullinan-myn uitgehaal is Foto: Petra Diamonds
ŉ Wit diamant van 232.08 karaat is by die Petra Diamonds-myn in Cullinan, oos van Pretoria opgespoor, het die maatskappy Dinsdag gesê.
“Die steen is ŉ D-kleur Tipe II-diamant met ŉ uitsonderlike grootte en helderheid,” het die maatskappy in ŉ verklaring gesê. “Dit is ŉ merkwaardige voorbeeld van die groot en hoë gehalte diamante waarvoor die myn bekend staan.”
Die maatskappy sal na verwagting die steen in die tweede kwartaal van hierdie finansiële jaar te koop aanbied.
Tipe II-diamante het geen meetbare stikstof-onsuiwerhede nie, wat beteken dat die stene oor ŉ hoë gehalte kleur en helderheid beskik.
Die myn is bekend vir die ontdekking van die Cullinan-diamant in 1905, die grootste diamant wat nog ooit opgespoor is. Die twee stene wat daaruit gesny is, naamlik die Great Star of Africa en die Second Star of Africa, is deel van die kroonjuwele in Engeland.
Die maatskappy het in Junie ŉ seldsame 122.52 karaat blou diamant by die myn uitgehaal.
Petra het verlede jaar ŉ blou diamant van 25.5 karaat vir $16.9 miljoen (byna R183 miljoen) verkoop.
Wow! Dit beteken dat die 122.52 karaat blou diamant omtrent $81.1 miljoen werd is, as ek dit nie mis het nie.
Dis amazing. Maar ja – met alles wat in hierdie land aangaan wonder ek wat gaan van daardie diamant en geld word ??
Dit klink weer soos ‘n Brett Kebble storie – onthou die reuse diamant wat hy kammig in Lesotho ontdek het en toe het daar niks verder gebeur. Was net een van sy baie maniere om geld van beleggers in te kry en dan “lewer” die myn niks verder nie.Die goed word geplant. Al het die myn ‘n groooot diamant in die verlede opgelewer hoekom net omtrent nooit weer en dan weer skielik ‘n hengse grote en dan weer stilte… Ek glo net nie meer enigiets nie!
D Lombard · 5 jare gelede
Al 25 jaar in area in besigheid in area.Baie met De Beers te doen gehad.Nooit in De Beers se tyd sulke diamant uitgehaal nie .Petra in 3 jaar knewels.Laat mens wonder.De Beers sou nooit so myn laat gaan nie- C cut of te niet.
Johann H Claassen · 5 jare gelede
@ Elfie en D Lombard: nou doen tog maar jul eie navorsing en laat weet ons gewone siele oor die ware toedrag van sake, asseblief. Of laat julle negatiwiteit maar eerder skitter soos ‘n diamant!
Hi daar, my hart voel sommer weer trots op my klein dorpie, sy diamante word groter en beter by die dag!!! Ek is daar gebore groot geword en 4 keer weggetrek en terug gegaan, maar ek praat altyd met trots van my dorp met die GROOTSTE DIMAND ooit.
Net so Johann! @ Elfie en D Lombard gaan lees die aanlyn artikel op Volsblad.
“Die myn, voorheen bekend as die Premier-myn voordat Petra Diamonds dit in 2008 oorgeneem het, het vier van die top-20 grootste hoëgehalte-diamante opgelewer.Dit sluit onder meer in die Golden Jubilee van 755 karaat (1985), Centenary van 599 karaat in die volgende jaar en die Cullinan Heritage-diamant van 507 karaat, wat in 2009 ontdek is. Ander is die Taylor-Burton en Premier Rose.”
The mine rose to prominence in 1905, when the Cullinan Diamond — the largest rough diamond of gem quality ever found — was discovered here. The mine has produced over 750 stones that are greater than 100 carats and more than a quarter of all the world’s diamonds that are greater than 400 carats. It is also the only significant source of blue diamonds in the world.
Lees ook hoekom die Oppenheimers verkoop het.
Johann en Elaine – kalm bly mense, ek is geregtig op my opinie net soos julle. Ek het sinies geraak oor baie dinge want ek het die Kebble dude se skelmstreke beleef en almal het ook gedink HY is so wonderlik en gee so om vir die kunste en blablabla…Toe nou nie.